cyanic-selkie/wikianc huggingface dataset:
Haugarhallen
Etter innvielsen spilte et sammensatt guttelag mot et sammensatt jentelag. Kampen symboliserte Haugars aktiviteter for alle fotballinteresserte, ikke minst for jentene. Klubbens «store sønn», Christian Grindheim, tidligere landslagsspiller, stilte igjen i Haugar-drakt og sørget for 3 av 4 mål for sitt lag da de vant 4-1 i oppvisningskampen.
Haugar er den siste av byens tre fotballklubber som bygger egen treningshall. De to andre, Vard- og Djervhallen, ligger i tilknytning til Haugesund idrettspark med 4 kunstgressbaner og 3 grusbaner.
Hallen har også 4 garderober med dusjer, oppbevaringsrom, toaletter, kiosk, og teknisk rom.
Brufjorden
Brufjorden er en fjord i Flora kommune i Sogn og Fjordane. Den ligger på nordsiden av Brulandet og øyene Askrova og Svanøy. På sørsiden av Brulandet ligger Stavfjorden. På nordsiden av fjorden ligger Stavøy.
Fjorden strekker seg fra Oddane, en gruppe holmer, i nordvest og 11 kilometer sørøstover, der innløpet til Førdefjorden ligger. På fastlandet i øst ligger grenda Bru, som den er oppkalt etter. Fjorden ligger like sør for Florø på nordsiden av Vassreset som ligger nord for fjorden.
Winchester Castle
Winchester Castle er en bygning fra middelalderen i byen Winchester i fylket Hampshire, England. Den ble reist i 1067, året etter at Vilhelm Erobreren og hans normannere invaderte England. I sin tid var den et av de sterkeste festninger i England og i mer et århundre tjente den som regjeringens sete inntil denne flyttet til London. Kun «Den store hallen» (en. the Great Hall), som ble bygget på 1200-tallet eksisterer i dag. Den huser et museum som omhandler Winchesters historie.
Den store hallen
Ved slutten av kong Johan av Englands regime i 1216 hadde festningen og dens kongelige palass et behov for omfattende reparasjoner. Mellom 1222–1235 bygde Henrik III av England til «Den store hallen», bygget i formen av «dobbel kube» og i flintstein. Opprinnelig hadde den lavere vegger og et tak med takvinduer. I deres sted har ble blitt lagt til høye vinduer med steinprydelser. Edvard II av Englands gjorde utvidelser til festningen. En etterligning av det mytiske runde bord til kong Arthur henger i Den store hallen. Bordet ble opprinnelig konstruert på 1200-tallet og ble malt i dens nåværende form for Henrik VIII av England. Rundt kanten av bordet er navnene på kong Arthurs riddere. Bordet har ved undersøkelser blitt datert til 1275. Taket ble ombygd på slutten av 1300-tallet, noe som endret hallens ytre framtoning. Under den engelske borgerkrigen ble festningen holdt av rojalistene inntil den ble erobret av parlamentshæren i 1646. Oliver Cromwell ga ordre til at festningen skulle bli revet, men Den store hallen ble beholdt som møtested for råd og fylkesdomstolene.
I 1873 ble taket i hallen fornyet.
Bak Den store hallen er det opprettet en form for middelalderhage som i dag kalles for «Dronning Eleanoras hage». Det er mulig at dronning Eleanora av Aquitaine ble holdt i forvaring her i 1174 av hennes ektefelle kong Henrik II av England.
Sovjetunionens Venner
Sovjetunionens Venner (SUV) var en norsk politisk organisasjon som fungerte som lobbyorganisasjon for Sovjetunionen og hadde nære bånd til Norges Kommunistiske Parti. Slike organisasjoner ble dannet i en rekke land etter initiativ fra Komintern.
Opptakten til SUV var en verdenskongress i Moskva i 1927, i anledning 10-årsjubileet for den russiske revolusjonen. Dette møtet munnet ut i en oppfordring til å danne vennskapsorganisasjoner i alle land. I Norge ble Sovjetunionens Venner startet i 1928, få måneder etter kongressen. NKP-eren Haavard Langseth var sentral i arbeidet med å etablere og bygge opp organisasjonen. .
Adam Egede-Nissen var formann 1933-1935, før Nordahl Grieg overtok som formann. Organisasjonen ble forbudt 16. august 1940.
Filippinene under Sommer-OL 1952
Filippinene under Sommer-OL 1952. Tjuefem sportsutøvere fra Filippinene deltok i sju sporter under Sommer-OL 1952 i Helsingfors. De vant ikke noen medaljer.
Sør-Korea under Sommer-OL 1972
Sør-Korea under Sommer-OL 1972. 42 utøvere fra Sør-Korea deltok i åtte grener under Sommer-OL 1972 i München. Sør-Korea kom på delt 33.-plass på den uoffisielle statistikken med en sølvmedalje.
Bačka
Bačka (serbisk: Бачка, ungarsk: Bácska, kroatisk: Bačka, slovakisk: Báčka, ruthensk: Бачка, tysk: Batschka) er et område på Den pannoniske slette mellom elvene Donau og Tisa. Området er delt mellom Serbia og Ungarn, med en liten lomme langs den venstre bredden av Donau som hører til Kroatia, men som har vært under serbisk kontroll siden 1991.
Det meste av dette området danner Vojvodina-regionen i Serbia. Novi Sad, hovedstaden i Vojvodina, ligger ved grensa mellom Bačka og Srem. Ifølge en folketelling i 2002 i Serbia består befolkningen i Bačka av: serbere (54,74 %), ungarere (21,70 %), i tillegg til slovaker, kroater, bunjevci, šokci, ruthinere, montenegrinere, jugoslaver, sigøynere og tyskere. Det totale folketallet i den serbiske delen av Bačka er 1 022 524 (2002). Den mindre nordlige delen av Bačka ligger nå i Bács-Kiskun fylke i Ungarn.
Goksjø
Goksjø er en innsjø på ca. 3 km² som ligger i kommunene Sandefjord og Larvik i Vestfold.
Nedbørsfeltet for Goksjø er på om lag 190 km² og strekker seg nordover til kommunene Larvik og Tønsberg. Det spesielle med Goksjø er at de største innløpene og utløpet finnes i samme ende av innsjøen, nemlig i nord. Storelva og Skorgeelva er de største innløpselvene. Utløpselva er Hagneselva som renner i nordøstlig retning til den løper sammen med Svartåa ved Hagnes og danner Storelva som fortsetter sydover til Åsrumvannet og deretter ut i Numedalslågen.
Federico Lombardi
Federico Lombardi (født 1942) er en italiensk jounalist og prest. Han var direktør for Den Hellige Stols pressekontor 2006 − 2016.
Goksjø
Største dyp er 23 meter og middeldypet er 7,6 meter. Fiskearter i Goksjø: Gjedde, abbor, vederbuk, gullbust, sørv og ål. Laks og ørret kan komme opp fra Hagneselva for å gå videre opp Skorgeelva.
Hangzhou Normal University
Hangzhou Normal University (kinesisk: 杭州师范大学) er et kinesisk universitet i Hangzhou. Det ble etablert 1978, men har røtter tilbake til andre læreinstitusjoner fra 1908. Universitetet har rundt 20 000 registrerte studenter, tilbyr et bredt utvalg av utdanningsløp og har omfattende forskningsvirksomhet.
Federico Lombardi
Han trådte inn i det jesuittiske novisiatet i Avigliana i 1960, og studerte filosofi fra 1962 til 1965 ved jesuittenes fakultet Aloisianum, der han tok lisensiatgrad i filosofi. Han arbeidet som studieassistent ved det jesuittiske universitetet i Torino fra 1965 til 1969, og tok i denne perioden også lisensiatgrad i matematikk. Fra 1969 til 1973 studerte han ved jesuittenes Philosophisch-theologische Hochschule Sankt Georgen i Frankfurt am Main, hvor han tok lisensiatgrad i teologi. Han ble presteviet i 1972.
Fra 1973 til 1977 jobbet han som journalist og stedfortredende sjefredaktør i jesuittenes avis La Civilta Cattolica. Mellom 1984 og 1990 var han provinsial i den italienske jesuittprovinsen. Fra 1991 til 2005 var han programdirektør for Vatikanradioen. I 2001 ble han direktør for Den Hellige Stols fjernsynssenter, Centro Televisivo Vaticano, og i 2005 ble han generaldirektør for Vatikanradioen. Han beholdt begge disse stillingene da han ble utnevnt til direktør for Den Hellige Stols pressekontor i 2006 av pave Benedikt XVI, som etterfølger etter Joaquín Navarro-Valls. Han gikk av 1. august 2016.
Hangzhou Normal University
Hangzhou Normal University har et utvekslingsprogram og forskningssamarbeid med NTNU i Trondheim.
Nordaustlandet
Nordaustlandet er den nest største øya på Svalbard, med et areal på 14 443 km². 11 009 km² av Nordaustlandet ligger under de store isbreene Austfonna og Vestfonna, hvor Austfonna er Europas største isbre og den tredje største innlandsisen i verden. Det høyeste punktet på Austfonna ligger 783 moh. (Norddomen). Austfonna har en maksimal tykkelse på 560 m; i gjennomsnitt 235 m. Volum ca. 1900 km3 (ekskludert Vegafonna). Landskapet har et spenn i naturtyper, fra de markerte fjordene på vest- og nordsiden til den nesten sammenhengende brefronten på øst- og sørsiden. Svalbardrein og hvalross har tilhold på øya. Nordaustlandet er ubebodd og har aldri hatt fast bosetning, i motsetning til området rundt Isfjorden på Spitsbergen og Bjørnøya.
Mange steder på Nordaustlandet finnes det en uventet frodighet, oftest i nærheten av fuglefjellene. Nordaustlandet er mindre preget av menneskelig aktivitet enn resten av Svalbard, men det finnes kulturminner fra russisk og norsk overvintringsfangst, fra forskning og ekspedisjoner samt fra andre verdenskrig. I Kinnvika i Murchisonfjorden ligger en godt bevart forskningsstasjon fra Det internasjonale geofysiske år i 1957-58. Kulturminne fra andre verdenskrig er den tyske værstasjonen Station Haudegen i Rijpfjorden. På Kvitøya øst for Nordaustlandet ble forsvinningen til Andrées ballongferd oppklart.
Nordaustlandet og øyene omkring er en del av Nordaust-Svalbard naturreservat.
Geografi
Nordaustlandet er Svalbards nest største øy og Europas niende største. Nordaustlandet ligger nordøst for Svalbards største øy, Spitsbergen, som den er skilt fra ved Hinlopenstretet. Nordaustlandet har et areal på 14 443 km². Øya er sterkt innskåret av fjorder på vest- og nordsiden, hvor det er et bredt belte av bart land med opptil 600 m høye fjellrygger. På vestkysten finnes også brede strandflater. Nordaustlandet er gjennomskåret av den brede Rijpdalen. På den ene siden ligger Vestfonna, mens Austfonna ligger på den andre siden hvor den ender i havet med en sammenhengende, inntil 30 m høy isvegg.
Vestfonna er den nest største isbreen på Svalbard, og utgjør den vestlige tredjedelen av Nordaustlandet på Gustav V Land mellom Wahlenbergfjorden og Nordenskiöldbukta. Vestfonna inkluderer Sverdrupisen i nord, og er ca. 3 000 km² stor.
De største isbreene omtales som iskapper, og Austfonna er den største iskappen på Svalbard og i Europa. Austfonna er sammen med Vatnajökull på Island de største eksisterende iskapper, hvor Austfonna er størst i areal og Vatnajökull størst i volum. Det er bare de mye større isskjoldene på Grønland og i Antarktis som overgår Austfonna og Vatnajökull i størrelse. Austfonna utgjør den østre halvdelen av Nordaustlandet. Austfonna inkluderer Palanderisen, i det sentrale området, og Vegafonna i vest, og dekker et arealet på 8 492 km² og et volum på 1900 km³.
Som en følge av nedsmeltning av en isbre på Nordaustlandet ble det i 2008 avdekket at Isispynten ikke er en del av Nordaustlandet, men en øy.
Geologi
De yngste bergartene på Nordaustlandet er ganger av doleritt fra jura-kritt i grunnfjellet på blant annet Lågøya og i munningen av Brennevinsfjorden.
Flora
Store deler av Nordaustlandet er mer eller mindre fri for vegetasjon, eller dekket av isbre. Den lille vegetasjonen som Nordaustlandet har tilhører den arktiske polarørkensonen. På halvøyene i nord og på øyas midtre deler øst for Wahlenbergfjorden er vegetasjonen dominert av vardefrytle (Luzula confusa). Områdene rundt Murchisonfjorden og Wahlenbergfjorden og de indre delene av Rijpfjorden finnes snøfrytle (Luzula arctica).
Hårsvingel (Festuca baffinensis) er nokså vanlig på øya, mens buestarr (Carex maritima) og tuerapp (Poa arctica) finnes enkelte steder på øyas østkyst. Krekling er relativt sjelden i kyst- og fjordstrøkene på Spitsbergen, men er også funnet et par steder på Nordaustlandet. Svartaks (Trisetum spicatum) er funnet på øya, og blårapp (Poa glauca) er kun observert en gang på Nordaustlandet.
Fauna
Hvitkinngås er funnet hekkende ved Torellneset, mens ringgås hekker sporadisk flere steder nord på Nordaustlandet. Ærfugl hekker spredt rundt på hele øya og rødnebbternen hekker oppe i nordvestlig del av øya.
Den sparsomme vegetasjonen er tilstrekkelig til å opprettholde en liten bestand av svalbardrein. Bestanden på 400-500 dyr er fåtallig sammenlignet med sentrale deler av Spitsbergen og Edgeøya. Rein finnes spredt over det meste av den isfrie delen av Nordaustlandet, hvor de viktigste beiteområdene er på halvøyene i nord og i områdene rundt Murchisonfjorden, Wahlenbergfjorden og de indre delene av Rijpfjorden.
Fjellrev er vanlig. På Nordaustlandet finnes mange vann og vassdrag med røye.
Ekspedisjoner
Den svenske zoologen Otto Martin Torell dro på en ekspedisjon til Svalbard og Bjørnøya i 1861 med de to selfangerskutene «Aeolus» og «Magdalena». Besøket til Bjørnøya ble forhindret av drivis og i juni når begge skutene Storfjorden på Spitsbergens vestkyst. Torell reiser med «Aeolus» gjennom Hinlopenstretet og langs Nordaustlandet, mens den andre skuta seiler langs Spitsbergen. Ekspedisjonen varte fra juni til september.
I 1863 foretok Elling Carlsen fra Tromsø den første omseilingen av hele Svalbard og dokumenterer at Nordaustlandet er dekket av et nesten sammenhengende isdekke og at Svalbard kan omseiles i gunstige isår. Året etter seiler Sivert Tobiesen, Johan Mattilas og Janne Aastrøm langs nord- og østsiden av Nordaustlandet, men ved det sørlige innløpet til Hinlopenstretet forliser båtene. Etter en strabasiøs ferd til vestkysten av Isfjorden ble de reddet av den første svalbardekspedisjonen til den svenske polarforskeren Adolf Erik Nordenskiöld.
Under det internasjonale geofysiske år 1957–58 ble det bygd en svensk-finsk-sveitsisk vitenskapelig stasjon ved Murchisonfjorden.
Roald Amundsens ferd til Nordpolen
Etter ca. åtte timer i luften bestemte Amundsen seg for å lande for å kunne ta nøyaktig stedsobservasjon. Han fant en tilstrekkelig stor åpen råk, men under landingen ble den ene flybåten skadet slik at den ikke kunne brukes. Den åpne råken lukket seg igjen ved hjelp av drivisen, og Amundsen og hans menn fikk med stor innsats trukket «N 25» opp på et isflak. De geodetiske målingene som ble tatt fastslo at man var kommet til 87° 44' nord. Det gjensto 251 km til Nordpolen.
«N 24» måtte etterlates i isen. Etter å ha stampet snø i 24 døgn for å få laget en provisorisk startbane maktet de å ta av 15. juni med alle seks ombord i samme fly. De måtte etterlate all unødvendig vekt og overføre bensin fra den etterlatte «N 24» og de kunne ikke overføre mer bensin enn å nå frem til Nordaustlandet. De landet i Brennevinsfjorden nær Hinlopenstretet, og stedet fikk navnet Amundsenodden og området ble navngitt Dornier-Walflya. Neste morgen ble de reddet av selfangstskuta «Sjøliv» fra Balsfjord. Denne hadde observert Amundsen og hans menn og fikk tatt flyet under slep. Amundsen og de fem andre ekspedisjonsmedlemmene ble fraktet til Ny-Ålesund. Få dager senere hentet Hjalmar Riiser-Larsen flybåten og fløy den til Ny-Ålesund, hvor den ble heist om bord i kullbåten «Albr. W. Selmer». Denne bragte flygerne og flyet til Horten, og neste dag, den 5. juli 1925, fløy «N 25» med de seks ombord til Oslo.
Luftskipet «Italia»
Den italienske luftfartsingeniøren og generalen Umberto Nobile var med på den første flyturen over Nordpolen med luftskipet «Norge» sammen med Roald Amundsen og Lincoln Ellsworth. Men etter turen ble han og Amundsen uvenner over hvem som hadde æren for ferden. Nobile kom senere tilbake til Arktis, denne gangen som leder av en ekspedisjon med luftskipet «Italia». Det ble totalt foretatt tre flyvninger. De to første ferdene kartla nordøstkysten av Grønland, Nikolai IIs land og Nordaustlandet, samt hentet inn vitenskapelig data av ulik karakter.
Den tredje ekspedisjonen begynte 22. mai 1928 og gikk til Nordpolen. På vei tilbake til Ny-Ålesund havarerte luftskipet på isen, og seks omkom og 10 var strandet med gondolen på den drivende pakkisen. En av de største internasjonale redningsaksjonen i polare strøk noensinne ble iverksatt, hvor over 1500 mennesker fra syv ulike nasjoner deltok. Kapp Rubin, ved Nordkapp på Laponiahalvøya, ble brukt som base for redningsaksjonen. Kartene over Nordaustlandet var på den tiden dårlige og upresise, og de som deltok i redningsaksjonen hadde ikke kommunikasjonsutstyr, ingen riktige kart og ingen hjelp utenfra. Under redningsaksjonen omkom blant annet Roald Amundsen sammen med mannskapet i det franske Latham 47-flyet et sted utenfor Bjørnøya.
På Nordaustlandet, øst for Kapp Platen og Duvefjorden fikk mange steder navn etter folk som var involvert i ekspedisjonen og redningsaksjonen, slik som Finn Malmgrenfjorden, Alpiniøya, Albertinibukta, Běhounekodden, Soraberget, Viglieriberget, Cuchnovskijodden, Tandbergøya, Van Dongenbukta, Kapp Laura og Italiaodden.
Andre verdenskrig
Krigen på Svalbard var en krig om været, en kamp om informasjon som var av stor betydning i Europa. Tyskerne begynte allerede i 1941 å bygge landstasjoner til bruk i værtjenesten etter at flere tyske værskip og -fly var blitt senket og skutt ned under oppdrag med å skaffe til veie meteorologisk informasjon. Landstasjonene ville være sikrere mot angrep, og Tyskland etablerte derfor flere hemmelige automatiserte og bemannede meteorologiske stasjoner på Svalbard, nordøstlig del av Grønland og på Frans Josefs land. I perioden 1944-45 var det fire bemannede værstasjoner på Svalbard. På Nordaustlandet ble Station Haudegen i Wordiebukta i Rijpfjorden oppført i september 1944 av de elleve mennene som skulle overvintre på stasjonen. Alle elleve var enten soldater eller militært personell og ble ledet av Wilhelm Dege. Stasjonen bestod av hovedhus, uthus og en nødradiostasjon plassert ca. 80 meter fra hovedhuset, i fjellet ovenfor.
Stasjonen ble forlatt 6. september 1945 da tyskerne ble hentet av den norske selskuta «Blaasel», fire måneder etter at andre verdenskrig var avsluttet i Europa. Station Haudegen er den eneste tyske meteorologiske stasjonen som i dag har bevarte bygninger.
Verneområder
Nordaustlandet inngår i Nordaust-Svalbard naturreservat, som ble opprettet 1. juli 1973 og omhandler et område på 55 354 315 dekar (det største av alle verneområdene på Svalbard, uansett vernestatus). Reservatet er direkte tilknyttet Søraust-Svalbard naturreservat i sør. Naturreservatet omfatter i tillegg til Nordaustlandet blant annet Kvitøya og Kong Karls Land. Øygruppen Kong Karls Land er det viktigste yngleområdet for isbjørn i denne delen av Arktis. Derfor er det ferdselsforbud her hele året. Forbudet gjelder all ferdsel på øyene og på sjøen i en avstand på minst 500 m fra land eller skjær, og overflyging under 500 m.
Sysselmannen foreslo 14. januar 2009 å frede forskningsstasjonen i Kinnvika fra 1957, som ble satt opp i forbindelse med det internasjonale polaråret 1957-58. Forskningsstasjonen eies av den norske stat og består av ti bygninger. Forslaget ble sent ut på høring og 29. juni 2009 kunngjorde Riksantikvaren at Kinnvika er fredet. Fredningen omfatter alle de ti bygningene med eksteriør, interiør og fast innredning. Løst inventar som har tilknytning til den opprinnelige virksomheten inngår i fredningen. Utendørs installasjoner, objekter, gjenstander og andre spor som har tilknytning til virksomheten i 1957-59 er også fredet, likeså et område omkring forskningsstasjonen. Formålet er å bevare Kinnvika som eksempel på en arktisk forskningsstasjon fra polaråret 1957-58. Fredningen skal ivareta de kulturhistoriske og vitenskapelige verdiene knyttet til anlegget som helhet, samt de arkitektoniske og opplevelsesmessige verdiene knyttet til bebyggelsen og dens virkning i landskapet. Fredningen innebærer at anlegget skal bevares uten vesentlige endringer, men det åpnes for rehabilitering av hovedbygningen.
Kuwait under Sommer-OL 1972
Kuwait under Sommer-OL 1972. Seks mannlige sportsutøvere fra Kuwait deltok i to sporter, friidrett og svømming under Sommer-OL 1972 i München. Det var andre gangen Kuwait deltok i et OL, de vant ikke noen medaljer
GNU C Library
GNU C Library, også kjent som glibc, var opprinnelig GNU-prosjektets implementasjon av C-standardbiblioteket. Idag er det også en implementasjon av C++ standardbiblioteket.
Arbeidet med biblioteket startet i 1987 og en alfaversjon ble lansert den 1. januar 1988 for C-kompilatoren GNU C. Den første offisielle versjonen ble lansert 18. februar 1992. Den 18. juni 2001 ble GNU C slått sammen med C++-kompilatoren GNU G++. Samtidig ble libg++ (standardbiblioteket for GNU G++) innlemmet i GNU C Library.
Glibc er fri og åpen programvare og er lisensiert under GNU Lesser General Public License (LGPL) versjon 2.1.
Siste versjon er 2.34 og ble lansert 2. august 2021.
Historie
Utviklingen av GNU C Library ble startet i 1987 av Roland McGrath ved Free Software Foundation (FSF). Hans hensikt var å lage et C-standardbibliotek for GNU-operativsystemet GNU Hurd. Første offisielle versjon ble lansert i februar 1992. I 2001 overtok en komitė under ledelse av Ulrich Drepper fra Red Hat, som ble en ledende bidragsyter og vedlikeholder. I mars 2012 besluttet styringskomitėen at utviklingen av biblioteket skulle foretas av et brukernettverk.
Funksjonalitet
GNU C Library støtter alle relevante C-standarder: K&R C, ANSI C, ISO C99, ISO C11, ISO C18, ISO C23, Single UNIX Specification (UNIX 93, UNIX 95, UNIX 98, UNIX 03, UNIX V7), POSIX.1c, POSIX.1d, POSIX.1j, POSIX.2, POSIX.1-2001, POSIX-2004, POSIX-2008, POSIX.1-2017, BSD-grensesnitt, System V Interface Definition (SVID), X/Open Portability Guide 4.2 og utvidelser av C-syntaksen som er spesifikke for Linuxkjernen. Biblioteket støtter også alle standarder for C++: C++98, C++03, C++11, C++14, C++17, C++20 og den kommende C++23.
Stavfjorden (Sunnfjord)
Stavfjorden er en fjord langs grensen mellom Askvoll og Flora kommune i Sogn og Fjordane. Den ligger ytterst i havgapet og strekker seg 18 kilometer østover til starten av Førdefjorden. Fjorden ligger på sørsiden av øya Askrova og Svanøy i Brulandet, mens Stavenesodden ligger på sørsiden. Sør for Stavenesodden ligger Stongfjorden, mens Brufjorden ligger nord for Brulandet.
Suolojávri (Lebesby)
Suolojávri er en innsjø i Lebesby kommune i Finnmark. Den ligger mellom Børselvfjellet i vest og Njunnás i øst, og gjennomløpes av Luoppaljohka, ei vestlig sideelv til Storelva.
Hjellen
Hjellen er en bydel i Skien, og ligger langs den indre delen av Hjellevannet. Turistbåtene som trafikkerer Telemarkskanalen starter fra brygga på Hjellen.
Storfjellet
Storfjellet kan vise til flere fjell i Norge:
Bruene
Bruene er navnet på området fra Telemarksgata til Klosterøya i Skien. I tidligere tider var det tre fosser i dette området: Bollefoss, Langfoss og Damfoss. Mellom Bollefoss og Damfoss ligger øya Eidet, og mellom Damfoss og Langfoss ligger Smieøya. Alle fossene er i dag oppdemmet.
I tillegg til fossene, var det også sprengt ut en rekke renner i området. Disse ble bygget for å utnytte vannfallet mellom Hjellevannet og Bryggevannet til å drive sager. Dermed må det ha vært en rekke bruer i dette området, derav navnet.
Warrington (Milton Keynes)
Warrington er en liten landsby og et verdslig sogn (borough) i Milton Keynes i det seremonielle grevskapet Buckinghamshire, England. Stedet ligger nær Olney, på begge sider av A509. Inntil 1866 var landsbyen en del av sognet Olney. Det er ikke mange som bor her, ved befolkningsberegningen for midten av 2010 var det 32 innbyggere.
Stedsnavnet
Navnet er av angelsaksisk opprinnelse, og betyr «Wærheards eiendom». I Domesday Book (1086) er stedet nevnt som Wardintone.
Geografi
Warrington må ikke forveksles med Warrington, en by i Cheshire i nordvestlige England. Warrington i Buckinghamshire er den nordligste sognet, og i regionen Sørøst-England.
Eldrevatnet
Eldrevatnet er en innsjø i Lærdal kommune i Vestland. Innsjøen er regulert som magasin for Borgund kraftverk, og vannstanden varierer mellom 1 106 og 1 116 meter over havet.
På Eldrehaugen ved sørenden av vannet går fylkesgrensen mellom Vestland og Viken og kommunegrensen mellom Lærdal og Hemsedal. Kongevegen fra Tuv i Hemsedal til Eldrehaugen er restaurert. Langs vegen ligger fire større informasjonsinstallasjoner med historier og informasjon fra området. På Eldrehaugen informeres det om steinalder og fangstkultur. Den gamle Kongevegen er å finne inntegnet på et gammelt kart fra Hemsedal, produsert i 1849/50.
Jens-Petter Johnsen
Jens-Petter Johnsen (født 10. desember 1948) var Kirkerådets direktør 2006–2018. Stillingen som kirkerådsdirektør er tillagt ansvaret som øverste administrative leder av virksomheten i det felles sekretariatet for Kirkerådet, Mellomkirkelig råd og Samisk kirkeråd. Kirkerådet er Kirkemøtets forberedende og iverksettende organ og leder arbeidet mellom Kirkemøtets samlinger.
Johnsen har i to perioder arbeidet i Norges Kristelige Student- og Skoleungdomslag (NKSS). Først som ledertreningssekretær (1975–1979) og assisterende generalsekretær (1979–1982). Etter fem år som kapellan i Jar menighet i Bærum, kom Johnsen tilbake til NKSS som generalsekretær i perioden 1987–1999. Fram til 2006 var han sokneprest på Lambertseter.
Johnsen har vært formann i Organisasjonenes Fellesråd, medlem av sentralstyret i Kristelig Folkeparti og medlem av det regjeringsoppnevnte stat/kirke-utvalget (Gjønnes-utvalget) 2003–2005.
Eketorp
Eketorp er et rundt borganlegg fra folkevandringstiden (ca. 400 e.Kr) på Stora alvaret på sørlige Öland i Mörbylånga kommun i Kalmar län, Sverige. Borganlegget var en stor bygdeborg og var befestet i tre perioder (Eketorp I-III) til og med 1300 e.Kr, med ett opphold omkring 700-1000 e.Kr.
De tre byggefasene var:
Det første anlegget hadde en omkrets på om lag 57 meter, som på 500-tallet ble utvidet til 80 meter og med om lag 50 bygninger eller rom innenfor murene. På 1000-tallet ble det reist en ny forsvarsmur og hus i tre. Anlegget hadde brønn og dette var trolig en viktig årsak til at det ble bygget.
Borgen er meget godt gjenoppbygget på 1970-tallet og har rekonstruerte hus fra både folkevandringstiden og høymiddelalderen, for å gjenskape et autentiske miljø. Eketorp har også et meget godt museum inne i borgen og en omfattende litteraturbutikk.
The Old Gum Tree
The Old Gum Tree er et historisk sted i Glenelg North, rett sør for Adelaide i Sør-Australia. 28. desember 1836 proklamerte den britiske guvernøren John Hindmarsh kolonien Sør-Australia ved treet. En minnemarkering er holdt vært år på Proclamation Day der den sittende guvernøren leser Hindmarshs opprinnelige proklamasjon.
Det opprinnelige treet er forlengst død. De forråtnede restene av treet ble kapslet inn i betong i 1963.
Simskardvatnet
Simskardvatnet (sørsamisk: Sijdurrienjaevrie) er en innsjø i Hattfjelldal kommune i Nordland.
Libanon under Sommer-OL 1972
Libanon under Sommer-OL 1972. Tjueto sportsutøvere fra Libanon deltok i to sporter under Sommer-OL 1972 i München. Det var sjette gangen Libanon deltok i et sommer-OL. De kom på delt 33.-plass med en sølvmedalje.
17. etappe i Tour de France 2005
Grønn trøye
1. mellomsprint i Rabastens-de-Bigorre (44,5 km)
2. mellomsprint i Gardouch (198 km)
Klatretrøye
Côte de Baleix Kategori 3 (22,5 km)
Côte de Betbèze Kategori: 4 (70,5 km)
Côte de Capens Kategori: 4 (159,5 km)
Dragan Stojković
Dragan Stojković (serbisk kyrillisk: Драган Стојковић; født 3. mars 1965 i Niš i Serbia) er en serbisk fotballtrener og tidligere fotballspiller som er landslagstrener for. Han er best kjent fra sin tid i Røde Stjerne, der han etter overgangen til Olympique de Marseille ble kåret til «femte stjernen» i klubben, dvs. han er en av de fem største spillerne som noen gang har spilt i klubben.
Bare ett år etter at han gikk over til Olympique spilte han Mesterligafinale mot sin gamle klubb. Marseille-treneren, Franz Beckenbauer, holdt han på benken i over 90 minutt, og etter at han spilte ekstraomganger og kampen skulle avgjøres fra elleve meter, ville han ikke være med på å skyte straffe mot sin gamle klubb, Røde Stjerne, som vant finalen med 5-3, etter straffesparkkonkurransen.
Han ble to ganger kåret til beste spiller i den gamle jugoslaviske ligaen, i 1988 og 1989.
Dragan er kanskje mest kjente fotballspiller som spilte i den japanske ligaen. Han ble etter hvert svært populær, og etter sin karriere i Nagoya Grampus Eight fikk han en tribune på stadion oppkalt etter seg, og en gate i byen Nagoya. Mange mener at han kunne hatt en stor karriere i Europa, men han valgte i stedet å være i Japan. Selv om Arsène Wenger ønsket at han skulle være med til Arsenal og tilbake til europeisk fotball, hadde Dragan heller lyst til å avslutte karrieren i Nagoya.
Hugh Lofting
Hugh John Lofting (født 4. januar 1886 i Maidenhead i Berkshire i England, død 26. september 1947 i Topanga i California) var en britisk forfatter og tegner. Han er særlig kjent for barnebøkene om Doktor Dyregod (Doctor Dolittle), en figur som har blitt klassisk innen den engelskpråklige barnelitteraturen.
Bakgrunn
Hugh Lofting var ett av seks barn; faren var John Brien Lofting, og moren var Elizabeth Agnes Gannon, som stammet fra Irland. Han vokste opp i Maidenhead, og gikk så på jesuittskolen Mount St Mary's College i Spinkhill ved Chesterfield i Derbyshire. Hans storebror var Hilary Lofting, som senere ble forfatter i Australia, dit han hadde emigrert i 1915.
Hugh Lofting studerte utenlands fra 1905 til 1906, ved Massachusetts Institute of Technology i USA. Han ble utdannet sivilingeniør. Da han ble alvorlig såret under første verdenskrig, flyttet han og familien til Connecticut i USA.
Han var gift tre ganger og fikk tre barn, deriblant Christopher som senere skulle forvalte rettighetene til farens bøker.
Forfatter
I tillegg til en rekke oppfølgere slik at det ble en rekke Dyrogod-bøker, skrev Lofting flere andre barnebøker, ég en bok for voksne.
Lofting vant Newbery-medaljen i 1923 for The Voyages of Doctor Dolittle.
Bokutgivelser
Lista viser titler og utgivelsesår for de engelske førsteutgavene. Flere av bøkene er oversatt til norsk.
Thailand under Sommer-OL 1952
Thailand under Sommer-OL 1952. Sportsutøvere fra Thailand deltok for første gang i et OL under Sommer-OL 1952 i Helsingfors. Thailand vant ikke noen medaljer.
Fylkesvei 7596
Fylkesvei 7596 går mellom Båtnesoddan i Flakstadpollen og Nusfjord i Flakstad kommune. Veien krysser Flakstadøya i nord-sør-retning.
Fylkesveien inngår i Nasjonal turistvei Lofoten som en av flere sideveier til europavei 10.
Frem til 2019 hadde veien betegnelsen fylkesvei 807.
Hassel-Nødder
Hassel-Nødder (full tittel: Hassel-Nødder, med og uden Kjerne, dog til Tidsfordriv, plukkede af min henvisnede Livs-Busk) er et selvbiografisk verk skrevet av Henrik Wergeland mens han lå på dødsleiet 1845.
Singapore under Sommer-OL 1952
Singapore under Sommer-OL 1952. Fem sportsutøvere fra Singapore deltok i tre sporter, friidrett, svømming og vektløfting under Sommer-OL 1952 i Helsingfors. Det var andre gang som Singapore deltok i et OL, de vant ikke noen medaljer.
Teatro Potlach
Teatro Potlach er et italiensk friteater lokalisert i Fara Sabina. Teatret består av en fast stab skuespillere, teknikere og administrasjon samt studenter tilknyttet på midlertidig basis.
Hassel-Nødder
Wergeland presenterer her en samling episoder fra sitt begivenhetsrike liv, for eksempel reisen til England og Frankrike.
Teatro Potlach
Historie
Teatro Potlach ble startet i 1976 av Daniela Regnoli og Pino di Buduo, to romere som nettopp hadde studert åtte måneder ved Odin Teatret i Holstebro. De ville selv skape et lignende teater i sitt eget nærområde, og fikk med seg Fara Sabina kommune, som gav dem økonomisk støtte samt leide ut lokaler i et gammelt kloster til dem. Di Buduo fungerte som regissør og Regnoli ble teatrets første skuespiller. Deres første forestilling var ren gjøgling i gatene, "Prima parata di strada", men etter hvert fikk de satt opp en ordentlig produksjon: "Le danze dell'albero secco"
Hassel-Nødder
Den første bok med xylografier utført i Norge
Hassel-Nødder utkom posthumt med xylografiske illustrasjoner etter Adolph Tidemands og Johannes Flintoes tegninger. Andreas Aubert har gjort rede for måten Wergeland selv laget direktiver og forlegg for tegningene, og Erik Henning Edvardsen har fortalt hvordan det gikk til at han fikk høre om at xylografen Hans Peter Hansen var kommet til Christiania med et dansk teaterselskap. Wergeland sendte bud på Hansen og tok den lovnad av ham at han skulle bli i byen og lage tresnittene for boka. Gjennom dette arbeidet kom Hansen, ved også å få lært opp den første norske utøver av xylografikunsten, Haakon Adelsten Lunde, til å etablere xylografikunsten i Norge.
Malaysia under Sommer-OL 1972
Malaysia under Sommer-OL 1972. Femtitre sportsutøvere fra Malaysia deltok i seks sporter under Sommer-OL 1972 i München. De vant ikke noen medaljer.
Fjerde anglo-nederlandske krig
Den fjerde engelsk-nederlandske krig (1780–1784) var en krig mellom De forente Nederlandene og Storbritannia under den amerikanske uavhengighetskrigen.
Teatro Potlach
Historie
I 1991 satte teatret opp "Citta Invisibili" for første gang, produksjonen som har blitt deres merkevare.
Fjerde anglo-nederlandske krig
Bakgrunnen for krigen
På slutten av det 18. århundre vokste misnøyen i Nederlandene, orangistene som ville at stattholder Villem III av Orange-Nassau skulle opptre kraftigere, møtte patriottene som ønsket et mer demokratisk styre. Patriottene så hva som skjedde i Amerika, og fant sine idealer og ideer i den amerikanske revolusjonen og opplysningstiden. Republikkens styre prøvde å løse dette problemet ved å samle folket i strid mot en felles fiende. Selv om England og Nederlandene hadde vært allierte siden Den ærerike revolusjonen i 1688 gjorde slutt på rivaliseringen mellom dem, hadde Nederlandene etterhvert fått en «lillebror-rolle» i alliansen. Revolusjonen hadde plassert stattholder Villem III ved siden av sin kone Maria II av England på den engelske tronen, men dette sjakktrekket førte til at England langsomt overtok Nederlandenes meget fremtredende posisjon som handels- og sjøfartsnasjon. Mer og mer handel ble drevet fra London, og veksten i den nederlandske økonomien avtok frem til 1720. Fra da av var det tale om nedgang, og rundt 1780 tjente Nederlandene mindre per innbygger enn hva Storbritannia gjorde. Dette førte til motvilje mot de engelske fra nederlandsk side, og dermed var England en ideell kandidat til rollen som fiende. Det faktum at patriottene var franskvennlige forsterket det engelske kandidaturet.
Teatro Potlach
Aktiviteter
Foruten å produsere og spille forestillinger, arrangerer Teatro Potlach flere workshops, både basert på egne krefter og deres kontakter i teaterverden, de har blant annet mye kontakt med den indiske dansegruppen Milon Mela. Daniela Regnoli arrangerer hvert år et opplegg for den lokale småskolen der barna gjennom hele året får prøve ulike former for teatertrening. Daglig trener studentene etter Grotowski – metoden, og også trening med stylter.
Hassel-Nødder
Den første bok med xylografier utført i Norge
Hassel-Nødder ble senere illustrert av Chrix Dahl.
Fjerde anglo-nederlandske krig
Bakgrunnen for krigen
Nederlandene var det første landet som hilste Amerikas forente staters flagg, etter dette tvilte England på republikkens innstilling. Tvilen ble bekreftet da nederlenderne nektet å slutte seg til England under krigen mot Frankrike, selv om de ved en avtale fra 1678 hadde forpliktet seg til det. Nederlenderne på sin side, mente at britene ikke hadde rett til å gjennomsøke skipene deres etter kontrabande (våpen og utstyr til de amerikanske rebellene). Republikken De forente Nederlandene vedtok å håndheve væpnet nøytralitet. Dette gjorde det mulig for Frankrike å bruke de nederlandske koloniene, det vil si alle nøkkelhavnene i handelen med Asia, som forsyningsstasjoner.
Teatro Potlach
Spillestil og teaterfilosofi
Teatro Potlach er sterkt inspirert av Odin Teatret der grunnleggerne gikk i lære, og kaller seg teaterlaberatorium. Spillestilen er sterkt Grotowski-inspirert, men til forskjell fra denne, bruker de mange flere virkemidler og effekter, spillestilen deres er langt i fra det såkalte "poor theatre", den kan nesten kalles barokk. Fakler, fargede lys, gjøgling, musikk og film som spilles på bakre scenevegg er typisk Potlach, og ikke minst en annen av deres "merkevarer", hvite duker av stoff som brukes til ulike formål. Et annet trekk ved teatret er bruken av ulike eksotiske masker og kostymer. Her, som i kontakten med Milon Mela, kommer deres tilknytning til ISTA og teaterantropologi frem. Kort forklart er teaterantropologi forskning etter felles prinsipper i ulike former for fysisk teater og dans.
Fjerde anglo-nederlandske krig
Kort oversikt over krigsforløpet
Med hensyn til skip og styrker var Nederlandenes marine mindre enn den engelske, etter 1712 hadde den nederlandske flåten tapt seg og nå bestod den av tyve skip. England hadde allerede bevist at det var sterkere enn Frankrike under syvårskrigen og selv om England tapte slaget ved Doggerbank, greide nederlenderne ikke å holde havner og transportruter over havene åpne. I 1777 hadde Republikken startet et stort prosjekt for bygging av krigsskip, og i løpet av tolv år hadde 84 skip bitt bygget. Mellom 1782 og -84 hadde omtrent en tredjedel av den gått ned, skip hadde grunnstøtt, kollidert og blitt ødelagt av storm, og nye skip var ikke ferdige i tide slik at engelskmennenes erobring av de enkelte nederlandske kolonier, slik som Sint Eustatius, kunne forhindres. Dette skadet den nederlandske økonomien alvorlig.
Teatro Potlach
Et utvalg produksjoner
Teatro Potlach sin mest kjente produksjon er utvilsomt den spektakulære «Citta Invisibili», basert på Italo Calvino sin roman «Usynlige byer». Her bygges hele byrom om til en spilleplass, og man kan selv tenke seg at siden ingen byer er like, blir dermed hver forestilling unik, avhengig av byen den spilles i. «Citta Invisibili» er en unik kombinasjon av multimedia, teater og arkitektur, og har, siden den ble oppført første gang i Fara Sabina, blitt satt opp i blant annet Stockholm, Liverpool, Bahia, Roma, Klagenfurt og Berlin.
Fjerde anglo-nederlandske krig
Kort oversikt over krigsforløpet
Engelskmennenes herredømme endret Vilhelm Vs posisjon fra å være likeverdig med sin hustru Maria II, til å være en marionett som kun kunne regjere takket være militær støtte fra Prøyssen (Trippelalliansen). Krigen endte med en våpenstillstand mellom England og Frankrike i januar 1783, som Nederlandene sluttet seg til og fredsavtalen i Paris ble undertegnet 3. september 1783. Den ble ratifisert av Kongressen i 1784. I fredsavtalen ble England gitt retten til fri handel med en del av Nederlandsk Øst-India. Nederlandene måtte overdra kolonien Negapatnam i India til Storbritannia. Med fredsavtalen endte alliansen mellom Nederlandene og England, og var republikken sårbar i forhold til Frankrike. I løpet av de neste ti årene kom Republikken De forente Nederlandene til å gå under på grunn av dette.
Montbard
Befolkningsutvikling
Antall innbyggere i kommunen Montbard
Storfjellet (Saltdal)
Storfjellet (på samisk: Ájvasnjuonne) er et fjell i Saltdal kommune i Nordland fylke. Toppen heter Storfjelltoppen og danner grensepunkt for Junkerdal nasjonalpark.
Fjellet ligger mellom Evenesdal og Sulitjelmafjellene, den strekker seg til Salfjellet og Balvatnet i øst. Rett sør for toppen ligger Sjurfjellet.
Sørholtet
Sørholtet etablert boligområde på Jessheim nord.
Begynt utbygget ca. 1995 i forbindelse med utbyggingen av Gardermoen som hovedflyplass.
Catalonia rundt 2008
Catalonia rundt 2008 var den 88. utgaven av Catalonia rundt, og foregikk fra 19. til 25. mai 2008 i Catalonia i Spania. Gustavo César vant sammenlagt, 16 sekunder foran Rigoberto Urán. Thor Hushovd vant de to første etappene.
Prolog - 19. mai 2008: Lloret de Mar, 3,7 km (tempo)
{|
Fylkesvei 2000
Fylkesvei 2000 går mellom Lier og Rauhella i Kongsvinger kommune.
Helsingfors-Vanda lufthavn
Helsingfors-Vanda lufthavn (svensk: Helsingfors-Vanda flygplats; finsk: Helsinki-Vantaan lentoasema; IATA: HEL; ICAO: EFHK) er hovedflyplassen til Helsingfors og til hele Finland. Flyplassen ligger 5 kilometer fra sentrum av Vanda og omtrent 17 kilometer fra sentrum av Helsingfors. Flyplassen ble egentlig bygget til Sommer-OL 1952. Rundt 19 millioner passasjerer benyttet flyplassen i 2017, noe som gjør den til den fjerde største i Norden.
Robert de Visée
Robert de Visée (1650/1665 – 1732/1747) var en fransk gitarist, luttenist, teorbist, gambist, sanger og komponist fra barokken.
Kevin
Kevin er et mannsnavn med flere mulige opprinnelser. Det kan være:
Robert de Visée
Liv og virke
Robert de Visées bakgrunn er ikke kjent, navnet peker mot portugisisk opphav. Sannsynligvis studerte han med Francesco Corbetta.
Kevin
Utbredelse
Kevin var et populært navn i England fra 1950-årene til 1980-årene.
Robert de Visée
Liv og virke
Rundt 1680 dukker de Visée opp som kammermusiker ved hoffet til Ludvig XIV. Kongen gav de Visée i oppdrag å undervise dauphinen i gitarspill. Siden den spanske gitaristen Jourdan de la Salle allerede hadde den offisielle tittelen «Kongelig Gitarlærer», fikk de Visée i 1695 tittelen «Kongelig Gitarist». I 1709 ble han sanger i det kongelige kammerkor. Etter Jourdan de la Salles død i 1719 ble de Visée hans etterfølger som «Kongelig Gitarlærer». Denne posten ga han fra seg etter sin kones død i 1721. Navnet hans ble i hoffets registre til han i 1732 trakk seg som «Kongelig Gitarist».
Kevin
Utbredelse
Kevin har vært et populært navn i USA siden 1950-årene.
Robert de Visée
Liv og virke
de Visée publiserte to bøker med gitarkomposisjoner, Livre de Guitare, dedié au Roy (1682) og Livre de pièces pour la guitare (1686), begge dedisert kongen. Han skrev også en samling stykker for kammerorkester og mange suiter for teorbe og barokklutt, de fleste bevart i Saizenay-manuskriptet.
Sårbandasje
En sårbandasje eller bare bandasje er et stykke materiale laget for det formål å tildekke og beskytte et sår og eventuelt virke som kompress for å stoppe blødninger. Gasbind er et tynt gjennomsiktig stoff med en åpen veving, og er en av flere metoder for å feste kompresser. Tradisjonelt var bandasjer laget av bomull, men i dag finnes det bandasjer av svært mange forskjellige materialer, for eksempel polyuretanskum eller -film, hydrokolloider, alginat eller cellulose, avhengig av bruksområde. De kan også være impregnert med forskjellige legemidler, for eksempel antibiotika eller sølv for å forebygge eller behandle infeksjon i såret.
Kevin
Kjente personer med navnet
Personene i listen er ordnet alfabetisk
Sårbandasje
Sårbandasjer må ikke forveksles med støttebandasjer.
Enkeltmannspakke
Enkeltmannspakke er en type bandasje med kompress ment for å bæres av en enkelt soldat.
Vietnam under Sommer-OL 1952
Vietnam under Sommer-OL 1952. Sportsutøvere fra Vietnam deltok for første gang i et OL under Sommer-OL 1952 i Helsingfors. De vant ikke noen medaljer.
FK Zemun
FK Zemun (serbisk kyrillisk: ФК Земун) er en fotballklubb fra Zemun i Beograd. Klubben ble etablert i 1946 som Jedinstvo Zemun. I 1969 ble Sremac Zemun og Sparta Zemun fusjonert til FK Galenika Zemun. Klubben fikk sitt nåværende navn i 1986.
Supportergruppa til klubben heter Taurunum Boys og ble etablert i 1987.
Halmstad kommune
Halmstad kommune er en kommune i Hallands län i landskapet Halland i Sverige. Kommunen har grenser til nabokommunene Falkenberg og Hylte i nord og Laholm i sør i Hallands län. I øst har kommunen grense til Ljungby kommune i Kronobergs län. Kommunens administrasjonssenter ligger i Halmstad.
Geografi
Vidstrakte skog og myrområder på morenegrunn i øst. Kystslette med leirholdig grunn avbrutt av grunnfjell som stikker opp. Kyst mot Kattegat med flere områder med strender og sandyner. Betydelig sommerturisme. Elva Nissan munner ut i Kattegat ved Halmstad by.
Kommunikasjoner
E6/E20 går gjennom kommunen og Riksväg 25 og 26 har start/sluttpunkt i kommunen. Halmstad er knytta til det svenske jernbanenettet gjennom Västkustbanan, Järnvägslinjen Halmstad-Nässjö og Markarydsbanan. Halmstad har flyplass med daglige avganger til Stockholm Arlanda og Stockholm Bromma.
Achernar
Achernar, også kalt Achenar, er den klareste stjernen i stjernebildet Floden (Eridanus på latin) på den sørlige himmelhvelvingen. Det er den åttende klareste stjernen på himmelhvelvingen.
Achernar er en klar, blålig stjerne på 6–8 solmasser som ligger 144 lysår fra solsystemet. Den lyser 3000 ganger sterkere enn vår sol. Achernar roterer svært fort, og er så flattrykt at ekvator-radiusen er 50 % større enn polar-radiusen.
Navnet Achernar kommer av et arabisk ord som betyr «elvas slutt».
Postdepartementet (Norge)
Postdepartementet ble opprettet ved kongelig resolusjon 18. august 1860 ved at embetet som Generalpostdirektør ble opphevet og det sentrale ansvaret for alle saker angående postverket ble overført fra Indredepartementet.
Bakgrunnen for opprettelsen av departementet var misnøye fra Stortingets side over Generalpostdirektoratets spesielle stilling som både underordnet og sideordnet det ansvarlige departement. Direktoratet ble derfor omdannet til et departement.
Etter et års virksomhet ble departementet nedlagt da Postdepartementet og Marinedepartementet ved kongelig resolusjon 6. juni 1861 ble slått sammen til det nye Marine- og postdepartementet.
Fylkesvei 7600
Fylkesvei 811 i Nordland går mellom Vikten og Vareid i Flakstad kommune.
Fylkesveien inngår i Nasjonal turistvei Lofoten som en av flere sideveier til europavei 10.
Før 1. januar 2010 hadde veien betegnelsen fylkesvei 804.
Historie
I eldre tid gikk en gangsti mellom Vareid og Vikten. Dugnadsarbeid for å omgjøre stien til kjørevei begynte i 1929, og skikkelig anleggsarbeid kom i gang et par år etter. Under 2. verdenskrig lå veiarbeidet nede, men i 1946/47 var veien klar for biltrafikk. Etter som trafikken og kravene økte, ble veien til Vikten imidlertid for dårlig, og ny, opprustet vei sto ferdig i 1969.
Bjørn Hoemsnes
Bjørn Norvall Korsan Hoemsnes (født 4. mars 1954 i Molde) er en norsk komponist som vokste opp i Oslo. Hoemsnes startet å komponere i ung alder og orienterte seg tidlig i grenseoverskridende musikkgenre. Likevel er hans musikk preget av tradisjon og tilbakeblikk i kjente genre. Han lager rytmisk populærmusikk like gjerne som klassisk kitsch og eksperimentell-pling-plong-musikk. Tonaliteten er fra A til Å hvor estetikken står i fokus.
Hadar
Hadar - eller Beta Centauri - er den nest klareste stjernen i stjernebildet Kentauren og den tiende klareste stjernen på himmelhvelvingen.
Stjernen må ikke forveksles med Alfa Centauri B som er en stjerne i trippelstjernen Alfa Centauri
Beta Centauri er en blå-hvit kjempestjerne som ligger 525 lysår fra solsystemet. Andre beregninger plasserer stjernen bare 350 lysår borte. Beta Centauri er et trippelsystem av stjerner. Stjernen finner vi på den sørlige himmelhvelvingen.
Aksdalsvatnet
Aksdalsvatnet er en innsjø som ligger i Tysvær kommune i Rogaland. Det går fisk i vannet og det blir drevet sportsfiske etter ørret, røye og ål.
Tettstedet Aksdal ligger på nordsiden av vannet, og E134 går på nordsiden, mens E39 går på østsiden, mellom Aksdalsvatnet og det mindre Fuglavatnet.
Örjans vall
Örjans vall er et fotballstadion i Halmstad. Det ble tatt i bruk i 1922, men har siden blitt ombygd flere ganger.
Örjans vall er Halmstads BK og IS Halmias hjemmebane. Tidligere, før løpebanene ble tatt bort, ble det også arrangert friidretts- og skøytekonkurranser her. Under VM i fotball 1958 ble det spilt to VM-kamper på Örjans vall, - og Nord-Irland-.
Publikumsrekorden er fra 1962 da 19 753 tilskuere var på kvalifiseringskampen mellom Halmia og Landskrona IF. Siden har arenaen blitt ombygd og publikumskapasiteten er i dag på rundt 15 500 tilskuere. I de seneste årene er det høyeste antall tilskuere 16 867, på kampen Halmstads BK-IFK Göteborg i 2004, da det var satt inn provisoriske tribuner.